Document ID: /roh_data/filtered/fineweb-2-filterrobots_roh.jsonl.gz/20865

La vischnanca da Segl survegn ina rait da fibra da vaider. Sco la Swisscom ha communitgà èn la vischnanca e l’interpresa sa cunvegnidas davart la construcziun. Las lavurs da construcziun duain cumenzar il 2021 è duain vegnir terminadas enfin il 2023.
Ils 17 da zercladur ha il suveran decidì davart ils contracts. Quels èn ussa vegnids suttascrits da las duas partidas. A la vischnanca saja impurtant da porscher als burgais ed a las interpresas in martgà cumpetitiv. Dasper la Swisscom vegnan er auters purschiders svizzers esser abel da duvrar la rait.
Las preparativas per las lavurs cumenzan gia ussa. Avant che metter ils emprims cabels da fibra da vaider l'enviern 2020, dovria anc las suttascripziuns dals singuls possessurs da chasas. Quels contracts vegnian tramess proximamain.